Τζον Μακντόναλντ

Ο σερ Τζον Αλεξάντερ Μακντόναλντ (αγγλικά:  John Alexander Macdonald, 11 Ιανουαρίου 1815 - 6 Ιουνίου 1891) ήταν ο πρώτος πρωθυπουργός του Καναδά (1867-1873, 1878-1891). Ως κυρίαρχη φιγούρα της Καναδικής Συνομοσπονδίας, ανέπτυξε μια εξέχουσα πολιτική καριέρα, η οποία διήρκεσε σχεδόν μισό αιώνα.https://www.britannica.com/biography/John-Alexander-Macdonaldhttp://www.thecanadianencyclopedia.ca/en/article/sir-john-alexander-macdonald/ Το 1873, έπειτα από το Σκάνδαλο του Ειρηνικού, αναγκάστηκε να παραιτηθεί, εξαιτίας καταγγελιών για δωροδοκία 150 μελών της κυβέρνησης των Συντηρητικών από ιδιωτικά συμφέροντα.http://www.biographi.ca/en/bio/macdonald_john_alexander_12E.html Στα μεγαλύτερα επιτεύγματα του Μακντόναλντ συγκαταλέγονται η οικοδόμηση και η καθοδήγηση της πρώτης επιτυχημένης εθνικής κυβέρνησης του Καναδά, η καθιέρωση ενός ισχυρού Συντηρητικού Κόμματος, η προώθηση του εθνικού δασμολογίου και η οικοδόμηση του διηπειρωτικού Καναδικού Ειρηνικού Σιδηροδρόμου. Η οικονομική ανάπτυξη ήταν αργή, κατά τη διάρκεια της θητείας του, φτάνοντας τα όρια της στασιμότητας. Ως αποτέλεσμα της οικονομικής κατάστασης πολλοί κάτοικοι μετανάστευσαν στις αναπτυσσόμενες γειτονικές Ηνωμένες Πολιτείες. Η πιο αμφιλεγόμενη κίνησή του ήταν η έγκριση της εκτέλεσης του ηγέτη των Μεϊτί Λουί Ριέλ για προδοσία, το 1885.http://www.cbc.ca/history/EPCONTENTSE1EP9CH2PA3LE.htmlhttp://www.cbc.ca/history/EPISCONTENTSE1EP10CH4PA4LE.html

Παραπομπές

Εξωτερικοί σύνδεσμοι


Κατηγορία:Πρωθυπουργοί του Καναδά